**[Епика (облици казивања, композиција)](https://21naki.wordpress.com/2012/04/26/%D0%B5%D0%BF%D0%B8%D0%BA%D0%B0-%D0%BE%D0%B1%D0%BB%D0%B8%D1%86%D0%B8-%D0%BA%D0%B0%D0%B7%D0%B8%D0%B2%D0%B0%D1%9A%D0%B0-%D0%BA%D0%BE%D0%BC%D0%BF%D0%BE%D0%B7%D0%B8%D1%86%D0%B8%D1%98%D0%B0/)**

**ОБЛИЦИ КАЗИВАЊА**

**1. ПРИПОВЕДАЊЕ (НАРАЦИЈА)**

а)

* приповедање у првом лицу
* приповедање у трећем лицу

б)

* хронолошко приповедање
* ретроспективно приповедање

**2. ОПИСИВАЊЕ (ДЕСКРИПЦИЈА)**

* пејзаж (опис предела)
* екстеријер (опис спољашњег простора)
* ентеријер (опис унутрашњег простора)
* портрет

**3. ДИЈАЛОГ**

(разговор два лика или више ликова)

**4. МОНОЛОГ**

(обраћање једног лика себи, односно публици)

**5. УНУТРАШЊИ МОНОЛОГ**

(изношење неизречених мисли књижевног лика)

**КОМПОЗИЦИЈА ЕПСКОГ ДЕЛА**

**1. ТЕМА** (предмет о којем се у књижевном делу говори)

**2.ИДЕЈА** (главна мисао уметничког дела)

**3. ФАБУЛА** (међусобно повезани догађаји који чине радњу дела)

* увод
* заплет
* врхунац заплета (кулминација)
* перипетија (нагли преокрет)
* расплет

**4.УОКВИРЕНА ФАБУЛА** (почиње и завршава се истим догађајем)

**5. ЕПИЗОДА** (мањи и споредни догађај у драми, роману или приповеци. најчешће представља део који може да стоји самостално у књижевном делу, али је повезан са главном радњом.)

**6. СИЖЕ** (план, скица, редослед најважнијих догађаја у делу)

**7.КОМПОЗИЦИЈА** (начин на који се различити елементи књижевног дела повезују у целину)

* спољашња
* унутрашња

**8. МОТИВИ** (најмање тематске јединице која се не може разлагати а да при том не изгуби смисао, покретачи радње)

* статички
* динамички

**9.КЊИЖЕВНИ ЛИК**(носилац радње у књижевном делу)

**10.КАРАКТЕРИЗАЦИЈА КЊИЖЕВНОГ ЛИКА** (начин приказивања битних особина лика. Аутор може лик представити описом физичког изгледа, приказивањем његовог осећања, размишљања и расположења, монологом и дијалогом, унутрашњим монологом самог јунака или приповедањем друге особе о лику.):

* **етичка или морална** открива морална начела лика, његов однос према себи и другим особама. Тада се показује однос према добру и злу, племенитост, поштење, правичност и др.;
* **психолошка карактеризација** открива душевне особине лика – мисли, осећања, расположења;
* **социјална карактеризација** приказује припадност лика одређеној друштвеној групи, однос према средини и поглед на свет

[**Лирика (стих, строфа, рима)**](https://21naki.wordpress.com/2012/04/26/%D0%BB%D0%B8%D1%80%D0%B8%D0%BA%D0%B0-%D1%81%D1%82%D0%B8%D1%85-%D1%81%D1%82%D1%80%D0%BE%D1%84%D0%B0-%D1%80%D0%B8%D0%BC%D0%B0/)

**ВРСТЕ СТИХА**

(Стих је најмања метричка и значењска целина у песми. То је најчешће један ред у песми. може имати различити број слогова.)

**Према броју слогова најчешћи су:**

**а) шестерац (шест слогова)**

*Бацала девојка*

*За облак јабуку*  (народна песма)

**б) седмерац (седам слогова)**

*Невестице, росице,*

*капни војну на лице*  (народна песма)

**в) осмерац (осам слогова)**

*Град градила б`јела вила,*

*Ни на небо ни на земљу*   (народна песма)

**г) десетерац (десет слогова)**

*Спавај, чедо, родила те мајка*

*у горици ђе се легу вуци*(народна песма)

**д) једанаестерац ( једанаест слогова)**

*Не плачем само с болом свога срца*

*Рад земље ове убоге и голе*

(„Моја отаџбина“ Алекса Шантић)

**ђ) дванаестерац (дванаест слогова)**

*Виторог се месец заплео у грању*

*Старих кестенова; ноћ светла и плава*

(„Село“ Јован Дучић)

**е) шеснаестерац (шеснаест слогова)**

*Ко удара тако позно у дубини ноћног мира*

*На капији затвореној светогорског манастира*

(„Свети Сава“ Војислав Илић)

**ж) слободни стих**

(„Ветар“ Иван В. Лалић)

**ВРСТЕ СТРОФА**

(Строфа је метричка целина од више стихова.)

1. **од једног стиха** – **моностих (монострофа)**       „Волео сам вас“, А. С. Пушкин
2. **од два стиха** – **дистих**
3. **од три стиха** – **терцет (терцина)**
4. **од четири стиха** – **катрен**

**ВРСТЕ РИМЕ**

**1. Према распореду**

* **парна** (АА)
* **укрштена** (АБАБ)
* **обгрљена** (АББА)
* **нагомилана** (АААА)
* **испрекидана** (АБВБ)

**2. Према броју слогова**

* **једносложна** (мушка) дан-сан
* **двосложна** (женска)  река-зека
* **тросложна** (дактилска)  хаљина- даљина

**3. Према квалитету**

* **чиста** тáма – сáма
* **нечиста** рýка – пòрука (краткосилазни акценат)

[**Родови и врсте ауторске (писане) књижевности**](https://21naki.wordpress.com/2012/04/25/%D1%80%D0%BE%D0%B4%D0%BE%D0%B2%D0%B8-%D0%B8-%D0%B2%D1%80%D1%81%D1%82%D0%B5-%D0%B0%D1%83%D1%82%D0%BE%D1%80%D1%81%D0%BA%D0%B5-%D0%BF%D0%B8%D1%81%D0%B0%D0%BD%D0%B5-%D0%BA%D1%9A%D0%B8%D0%B6%D0%B5%D0%B2/)

**ЛИРИКА**

Лирика је један од три књижевна рода. У почетку је била везана за музику. Назив је добила према музичком инструменту**лири** уз чију је пратњу певана.

**Особине лирске песме: субјективност (изношење личних осећања, размишљања, расположења), емоционалност (осећајност), сажетост, сликовитост, музикалност, изражајност и ритмичност.**

**Лирске врсте (по теми и врсти осећања):**

* **љубавне песме** („Очију твојих да није“ Васка Попе, „Опомена“  и „Стрепња“ Десанке Максимовић, „Љубавна песма“ Рајнера Марије Рилкеа, “ Кажи ми, кажи“ и “ Месечина“ Јована Јовановића Змаја, „Шашава песма“, „Прва љубав“, и „Плави чуперак“ Мирослава Антића, „Волео сам вас“ Александра Сергејевича Пушкина, „Градинар“ Рабиндранта Тагоре);
* **родољубиве песме** ( „Домовина“ Душана Васиљева, „Моја отаџбина“ Алексе Шантића, „Наслеђе“, „Симонида“ Милана Ракића, „Отаџбина“ Ђуре Јакшића, „Србија“ Оскара Давича);
* **химне** („Боже правде“, „Светосавска химна“);
* **мисаоне (рефлексивне) песме** („Плава звезда“ Мирослава Антића, „Чудесни свитац“ Добрице Ерића, „Небо“ Стевана Раичковића, „Светли гробови“ Јована Јовановића Змаја);
* **дитирамб** („Ала је леп овај свет“ Јована Јовановића Змаја, „Хвала сунцу, земљи, трави“ Стевана Раичковића);
* **описне (дескриптивне) песме** („Зимско јутро“ Војислава Илића, „Лето на висоравни“ Стевана Раичковића, „Поље“, „Село“, „Подне“ Јована Дучића, „Бреза“ Сергеја Јесењина, „Шљива“ Милована Данојлића);
* **породичне песме** ( „Кад мати меси медењаке“ и “ Кад отац бије“ Бранка В. Радичевића, „Међу својима“ Владислава Петковића Диса, „Тијо ноћи“ Јована Јовановића Змаја, „Ветар“ Ивана В. Лалића);
* **песме с елегичним осећањима** („Покошена ливада“ и „Крвава бајка“ Десанке Максимовић, „Плава гробница“ Милутина Бојића, „Бисерне очи“ Симе Пандуровића, „Међу својима“ Владислава Петковића Диса);
* **социјалне песме** („О класје моје“ Алексе Шантића).

**Лирске песме (према облику песме)**

* песме у прози ( „Сунце“ Јована Дучића, „Светогорски дани и ноћи“ Миодрага Павловића);
* песме писане слободним стихом („Птица“ Мирослава Антића, „Очију твојих да није“ Васка Попе);
* песме писане везаним стихом („Подне“ Јован Дучића, „Међу својима“ Владислава Петковића Диса).

**ЕПИКА**

Епика је један од три књижевна рода. Реч **епика** води порекло од грчке речи **епос** која је првобитно значила *реч, говор, прича*, а касније *еп* и *епопеју*. Обухвата књижевна дела заснована на приповедању о неком стварном или измишљеном догађају. Може да буде написана у **стиху**(епска песма, еп, спев) и**прози**(бајка, басна, прича о животињама, легенда, предање, анегдота, шаљива прича, приповетка, новела роман).

**Одлике епске књижевности: објективност (приповедач или певач непристрасно саопштава и преноси догађај, без личног тона и изражавања осећања); приповедање о догађајима и јунацима; окренутост прошлости (приповедање о ономе што је било и прошло); развијена фабула (прича) и опширност у приповедању (дужа форма).**

**Епске врсте у стиху:**

* **еп (епопеја)**
* **спев**  („Горски вијенац“ Петра Петровића Његоша).

**Епске врсте у прози:**

* **басне** („Две козе“, „Два јарца“ Доситеја Обрадовића);
* **житије** („Житије Светог Симеона“ Светог Саве, „Житије Светог Саве“ Теодосија);
* **бајке** („Небеска река“, „Седефна ружа“ , „Звезда у чијим грудима је нешто куцало“ Гроздане Олујић);
* **новеле** („Чиновникова смрт“ Антона Павловича Чехова);
* **приповетке** („Чича Јордан“ Стевана Сремца, „Прва бразда“ Милована Глишића, „Поход на мјесец“, „Чудесна справа“ Бранка Ћопића, „Прича о кмету Симану“, „Мост на Жепи“, „Деца“ Иве Андрића);
* **романи** („Хајдуци“ Бранислава Нушића, „Доживљаји Тома Сојера“ Марка Твена, „Робинзон Крусо“ Данијела Дефоа, „20000 миља под морем“ Жила Верна, „Орлови рано лете“ Бранка Ћопића, „Попо Ћира и поп Спира“ Стевана Сремца, „Старац и море“ Ернеста Хемнингвеја);
* **кратке приче** („Слободне школске активности“ Михајла Пантића);
* **анегдота**
* **афоризам**
* **цртица**
* **приповест**

**ДРАМА**

Драма је, поред лирике и епике, један од три основна књижевна рода. Класична драма обично је подељена на чинове и сцене.

**Чин** је део драмског текста који представља тематску и драматрушку целину. Саставни делови чина су **призори (појаве) и слике (сцене**). Јован Стерија  Поповић чин назива дејство, а појаву позорје. На крају сваког чина спушта се завеса. Тиме се и формално означава прекид драмске радње.

**Појава (призор)** означава промену позорнице унутар једног чина у драми ,значи промену места радње. Сценографија се (кулисе, намештај, сликана позадина) смењује у драми у зависности од природе драмске слике. Призор се у драми обележава бројем.

**Слика (сцена)** је најмања тематска јединица у развоју драмске радње. карактерише је промена лица на позорници (нпр. улазак једног и излазак другог лица).

**Драмска ситуација** је важан или истакнут тренутак у драмском тексту или позоришној представи. Драмска ситуација приказује однос међу ликовима у одређеном простору и времену.

На почетку драмског текста именује се **драмска врста** (нпр. комедија у три чина, једночинка, драма за децу) и наводе се **лица** која учествују у радњи, као и њихови међусобни односи важни за разумевање драмске радње. Имена драмских лица пишу се великим словима.

Делови драмског текста су **дијалози, монолози и дидаскалије.**

**Глумци** представљају фиктивне или историјске личности, опонашајући њихов говор и покрете. Ликови у драмама комуницирају међусобно (**дијалог**, **реплика**) или са самим собом (**монолог**).

Комад који је заснован на говору једног лица назива се **монодрама.** Драмски текст може бити непосредно приказан на сцени (**позоришни комад)** или припремљен за читање (**радио-драма)**.

**Класична драма** најчешће има следећу структуру: **експозиција** или уводни део; **заплет**, у коме се износи неки конфликт или поставља неки проблем; **кулминација**, конфликт достиже врхунац; **перипетија**, нагли преокрет радње и **расплет**, коначно разрешавање почетног конфликта или постављеног проблема.

**Драма у ужем смислу** приказује живот који је стилизован у драми и представљен је  ни трагично, ни комично , већ озбиљно. приказују се теме из свакодневног живота на озбиљан начин. Ликови су обични људи. Драмска напетост се заснива на сложеном проживљавању ликова. Писан је једноставно и природно. Настала је у савремено доба.

**Драмске врсте:**

* **трагедија** („Ромео и Јулија“ В. Шекспира);
* **комедија** (**комедија нарави** –  “ Сумњиво лице“ Б. Нушић, **комедија карактера** – „Покондирена тиква“ Ј. Стерије  Поповића, **комедија ситуације** – „Избирачица“ Косте Трифковића);
* **драма у ужем смислу**

 **Драмске подврсте:**

* **једночинка** („Аналфабета“ и “ Кирија“ Бранислава Нушића);
* **драма за децу**
* **радио драма** („Капетан Џон Пиплфокс“ Душка Радовића);
* **историјска драма**( „Бој на Косову“ Љубомира Симовића)**;**
* **мелодрама**
* **фарса**
* **лакрдија**
* **комад с певањем**
* **драма апсурда**
* **водвиљ**
* **кабаре..**.

**КЊИЖЕВНО-НАУЧНЕ ВРСТЕ**

* **биографија** (“ Житије ајдук Вељка Петровића “ Вука Караџића);
* **аутобиографија** („Живот и прикљученија“ Доситеја Обрадовића);
* **дневник** (Дневник Ане Франк);
* **путопис** („Писма из Италије“ Љубомира Ненадовића);
* **мемоари** ( Мемоари Проте Матеје Ненадовића).

**ЛИРСКО-ЕПСКА ПОЕЗИЈА**

* **поема**(„Ђачки растанак“ Бранка Радичевића, „Ламент над Београдом“ Милоша Црњанског);
* **балада**
* **романса**